“Вольга Аляксандраўна ўсюды, дзе ёсць бяда, — расказвае Ганна Іванаўна Багдановіч, таксама педагог-арганізатар Жамчужненскай сярэдняй школы. — У нашай школе два хлопчыкі хворыя на анкалогію. І для іх па ініцыятыве В.Жыхаркі збіраюцца сродкі на лячэнне. Напрыклад, у гэтым годзе нам удалося сабраць па 2000 рублёў для кожнага. Яна той валанцёр, які не будзе хваліцца сваімі добрымі справамі, а проста іх робіць. Ёй не трэба нагода, каб зрабіць дабро. А калі трэба, гэтую нагоду яна сама і прыдумвае. Напрыклад, адсвяткаваць у дзіцячай бальніцы Новы год яна вырашыла летам — Дзед Мароз засумаваў на Поўначы і прыехаў да дзяцей. Але, мабыць, нават не столькі Дзеда Мароза чакаюць дзеці, колькі Вольгу Аляксандраўну ў вобразе клоўна Ірыскі — і ў раёне, і ў вобласці”.